Document ID: 31984R1734

NEUVOSTON ASETUS (ETY) N:o 1734/84,
annettu 18 päivänä kesäkuuta 1984,
herneitä ja härkäpapuja koskevien erityistoimenpiteiden yleisistä säännöistä annetun asetuksen (ETY) N:o 2036/82 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon herneitä, härkäpapuja ja makeita lupiineja koskevista erityistoimenpiteistä 18 päivänä toukokuuta 1982 annetun neuvoston asetuksen (ETY) N:o 1431/82(), sellaisena kuin se on viimeksi muutettuna asetuksella (ETY) N:o 1032/84(), ja erityisesti sen 3 artiklan 5 kohdan ja 4 artiklan,
ottaa huomioon komission ehdotuksen,
sekä katsoo, että
asetuksessa (ETY) N:o 1032/84 ulotetaan herneille ja härkäpavuille säädetyt erityistoimenpiteet koskemaan makeita lupiineja; tämän vuoksi olisi mukautettava asetus (ETY) N:o 2036/82(), sellaisena kuin se on muutettuna asetuksella (ETY) N:o 1601/83(), ja täsmennettävä ilmaisun "makeat lupiinit" määritelmää,
asetuksessa (ETY) N:o 2036/82 säädetään tukioikeuden valvomiseksi tuotteiden tuottajan ja ensimmäisen ostajan välisen sopimuksen tekemisestä sekä toimitusilmoituksesta, joka viimeksi mainitun on tehtävä; ottaen huomioon tuottajamäärän kasvu nämä säännökset aiheuttavat hyvin raskaita hallinnollisia seurauksia; samat takuut voidaan saada pelkällä toimitusilmoituksella, jos siinä voidaan osoittaa, että tuottajalle on tosiasiallisesti maksettu vähimmäishinta, ja
edellä mainitussa asetuksessa määritellään valvontaan asettaminen fyysiseksi tarkastukseksi, joka tehdään toimituksen saapuessa käyttäjäyritykseen; ottaen huomioon saatu kokemus sekä kyseisten tuotteiden käyttäjämäärän kasvu tämän fyysisen tarkastuksen käyttöönotossa ilmenee vaikeuksia; samat takuut voidaan saada käyttäjäyritysten hyväksymisellä, johon liittyy erityisesti niiden varastokirjanpidon tarkastus,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2036/82 seuraavasti:
1) Korvataan otsikon ilmaisu "herneitä ja härkäpapuja" ilmaisulla "herneitä, härkäpapuja ja makeita lupiineja".
2) Korvataan 3 artikla seuraavasti:
"3 artikla
Tässä asetuksessa tarkoitetaan:
1) "ensimmäisellä ostajalla" yhteisöön sijoittautunutta luonnollista tai oikeushenkilöä, joka on tehnyt tuottajan kanssa asetuksen (ETY) N:o 1431/82 3 artiklan 3 kohdan toisessa luetelmakohdassa säädetyn edellytyksen täyttävän ostosopimuksen tuottajan maatilallaan tuottamista herneistä, härkäpavuista ja makeista lupiineista ja joka ottaa vastuulleen nämä tuotteet;
2) "toimitusilmoituksella" ilmoitusta, jolla ensimmäinen ostaja todistaa:
- tuottajan toimittamien tuotteiden määrän,
- sopimuksessa olevat hintaehdot;
3) "hyväksytyllä järjestöllä" kyseisten tuotteiden tuotanto- ja jalostusjärjestöä sekä tuottajien ryhmittymää, joka täyttää määritettävät edellytykset;
4) "hyväksytyllä käyttäjällä" jokaista luonnollista tai oikeushenkilöä, joka käyttää kyseisiä tuotteita ja joka täyttää määritettävät edellytykset;
5) "yritykseen tuomisella" tointa, jolla hyväksytty käyttäjä ottaa tuotteen vastuulleen käyttääkseen sen yrityksessä tämän asetuksen mukaisesti."
3) Korvataan 4 artikla seuraavasti:
"4 artikla
1. Tuottajan myydessä tuotteet ensimmäisen ostajan on jätettävä toimitusilmoitus sen jäsenvaltion nimeämälle toimielimelle, jossa tuote on korjattu.
2. Tarkastettuaan ilmoituksen jäsenvaltion nimeämän toimielimen on annettava ensimmäiselle ostajalle todistus siitä, että tuottaja on saanut toimittamastaan määrästä vähintään vähimmäishinnan."
4) Korvataan 5 artiklan 1 kohta seuraavasti:
"1. Edellä 4 artiklassa tarkoitetussa tapauksessa tukea on myönnettävä jokaiselle näitä tuotteita käyttävälle käyttäjälle, jos:
- tämä jättää sen jäsenvaltion nimeämälle toimielimelle, jonka alueella tuote on käytetty, 4 artiklan 2 kohdassa tarkoitetun hakemuksen ja todistuksen,
- yritykseen tullut määrä, joka ei ole suurempi kuin todistukseen merkitty määrä, on tosiasiallisesti käytetty."
5) Lisätään artikla seuraavasti:
"5 a artikla
1. Kyseinen jäsenvaltio antaa 5 artiklan 1 kohdassa tarkoitetun hyväksymisen ainoastaan niille käyttäjille, jotka hakevat sitä ja:
- joiden varastokirjanpito on määritettävien sääntöjen mukainen
ja
- jotka suostuvat kaikkeen tukijärjestelmän soveltamiseksi säädettyyn valvontaan.
2. Hyväksytty käyttäjä saa tunnistusnumeron.
3. Edellä 5 artiklan 1 kohdassa tarkoitettu hyväksyminen on peruutettava jos jokin tämän artiklan 1 kohdassa säädetyistä hyväksymisen edellytyksistä ei enää täyty, paitsi ylivoimaisen esteen sattuessa.
4. Kyseisen jäsenvaltion on päätettävä hyväksymisen tilapäisestä peruuttamisesta jokaiselta käyttäjältä, joka on hakenut tukea suuremmalle määrälle kuin se, jolle tukioikeus on myönnetty, paitsi jos käyttäjä todistaa jäsenvaltion hyväksymällä tavalla, että kyseessä ei ole sääntöjenvastaisuus, sanotun kuitenkaan rajoittamatta tuen korvaamista."
6) Korvataan 7 artiklan 1 kohta seuraavasti:
"1. Jos tuottaja ei pidä kaupan tuotteita, vaan jalostuttaa ne jäsenvaltion hyväksymässä järjestössä käytettäviksi eläinten ravinnoksi omalla maatilallaan tai muun järjestön jäsenen maatilalla, hyväksytyn järjestön on jätettävä jalostusilmoitus sen jäsenvaltion nimeämälle toimielimelle, jossa tuotteet on korjattu."
7) Korvataan 10 artikla seuraavasti:
"10 artikla
Oikeus tukeen saadaan silloin, kun tuotteet on tosiasiallisesti käytetty tämän asetuksen mukaisesti.
Jos tuottaja myy tuotteet, tuki voidaan kuitenkin maksaa ennakolta, jos riittävä vakuus annetaan, heti, kun tuotteet on tuotu yritykseen, jossa ne käytetään."
8) Muutetaan 11 artikla seuraavasti:
a) korvataan 1 kohdassa ilmaisu "herneille ja härkäpavuille" ilmaisulla "herneille, härkäpavuille ja makeille lupiineille",
b) lisätään kohta seuraavasti:
"4. Tässä asetuksessa tarkoitetaan "makeilla lupiineilla" lupiineja, jotka on tuotettu siemenistä, jotka vastaavat asetuksen (ETY) N:o 1117/78 12 artiklassa säädettyä menetelmää noudattaen määritettävää vähimmäislaatua ja joiden lajike on samaa menetelmää noudattaen vahvistetussa luettelossa."
9) Lisätään 14 artiklan 1 kohtaan alakohta seuraavasti:
"Hyväksyttyjen käyttäjien osalta tämä valvontajärjestelmä koskee kaikkia toimia tuotteiden tuomisesta yritykseen niiden tosiasialliseen käyttöön asti."
2 artikla
Jos osoittautuu tarpeelliseksi helpottaa siirtymätoimenpiteillä siirtymistä voimassa olevasta järjestelmästä tässä asetuksessa säädettyyn järjestelmään, näistä toimenpiteistä säädetään asetuksen (ETY) N:o 1117/78 12 artiklassa säädettyä menettelyä noudattaen. Niitä sovelletaan ainoastaan sinä aikana, joka tarvitaan helpottamaan siirtymistä järjestelmästä toiseen.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1984.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 18 päivänä kesäkuuta 1984.

Labels: 3
17
19
5